ZAPISNIK

4. sjednice Vijeća Mjesnog odbora Horvati, održane 13. rujna 2021. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.



NAZOČNI: 
Članovi Vijeća: Dubravko Herceg, Zlatko Katulić, Vjekoslav Palijaš, Martin Širanović (zakasnio) i Stjepan Mavračić
Gosti: članovi Vijeća gradske četvrti Brezovica: Zdravko Harmicar i Ivica Mavračić. Siniša Babić – stanovnik Horvata, Josip Herceg – predstavnik groblja



Predsjednik Vijeća Zlatko Katulić pozdravlja nazočne otvara sjednicu, utvrđuje da je sjednici nazočna večina članova (4) Vijeća, te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisnicima sa druge i treće sjednice Vijeća Mjesnog odbora Horvati. U raspravi sudjeluju svi članovi.
Dubravko Herceg zatražio je da se ipak za sjednicu dostave na istu poziv, zapisnik i materijal jer mu je lakše pogledati u materijal i vidjeti o čemu se radi. 
[bookmark: _GoBack]Predsjednik zatvara raspravu i daje na glasanje zapisnike sa druge i treče sjednice Vijeća Mjesnog odbora Horvati.

Jednoglasno (4 „za“), prihvaćeni su zapisnici sa 2 i 3 sjednice.

Predsjednik otvara raspravu o dnevnome redu. Predlažu se dodatne točke Zamolba Gordane Pipić za korištenje prostora Mjesnog odbora Horvati i Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – davanje mišljenja.
Predsjednik Vijeća daje na glasanje dodatne točke.
Jednoglasno (4„za“) su usvojene dodatne točke.
Predsjednik Vijeća daje na glasanje dnevni red. 
Jednoglasno (4 „za“) je usvojen 

DNEVNI RED

1. Problematika groblja Horvati – Rakov potok
2. Prijedlog zaključka o prijedlogu za izmjenu Plana asfalterskog programa Mjesnog odbora Horvati za 2021.,
3. Prometna problematika (Reščići, prometna ogledala i uspornici)
4. Zamolba Gordane Pipić za korištenje prostora Mjesnog odbora Horvati – donošenje zaključka
5. Nacrt prijedloga Odluke o mjestima za trgovinu na malo izvan prodavaoniva i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – davanje mišljenja 
6. Obavijesti, pitanja i prijedlozi


Ad. 1. – Problematika groblja Horvati – Rakov potok - izvješće 

Zlatko Katulić otvara prvu točku dnevnoga reda, zahvaljuje se predstavniku na njegovom dolasku te otvara raspravu u kojoj su sudjelovali svi članovi Vijeća i daje riječ Josipu Hercegu.
Pod prvom točkom došao je Martin Širanović.
Josip Herceg podnio je izvješće o radu, uređenju, financiranju i svoj ostaloj problematici vezanoj uz groblje. 
Zlatko Katulić, obzirom da više nije bilo upita, zatvara raspravu, zahvaljuje se gospodinu Hercegu na sudjelovanju i zatvara prvu točku dnevnoga reda.


Ad. 2. – Prijedlog Prijedlog zaključka o prijedlogu za izmjenu Plana asfalterskog programa  
              Mjesnog odbora Horvati za 2021.,


Zlatko Katulić otvorio je drugu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. 
U raspravi se zatražilo hitna realizacija PKA i izrada odvodnje oborinskog kanala od nogostupa Nadbrežje – Horvati do odvodnog kanala vodoprivrede. Napomenuto je da su radovi na privatnim parcelama i da za radove postoje suglasnosti.
Obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 

ZAKLJUČAK
o prijedlogu za izmjenu Plana asfalterskog programa Mjesnog odbora Horvati za 2021.,


1. Vijeće Mjesnog odbora Horvati razmotrilo je prijedlog za izmjenu Plana asfalterskog programa Mjesnog odbora Horvati za 2021.  

2. Vijeće Mjesnog odbora Horvati u asfalterski program Mjesnog odbora Horvati za 2021., izbaci asfaltiranje odvojka ulice Prevendari i da se uvrste akcije:

· Asfaltiranje ulice Hercegi od ulice Horvati do kbr 9 ulice Hercegi 
· Asfaltiranje ulice Jandrečići (350 metara)
· Asfaltiranje odvojka ulice Hercegi (100 metara)

3. Ovaj se zaključak dostavlja Vijeću Gradske četvrti Brezovica na postupanje. 



Ad. 3. -  Prometna problematika (Reščići, prometna ogledala i uspornici)


Zlatko Katulić otvorio je treću točku dnevnoga reda, objasnio je i dao informacije o materijalu. Otvara raspravu u kojoj su sudjelovali svi članovi Vijeća. Stanovnici su zatražili postavljanje prometnog ogledala na križanju ulica Komari – Derdići i postavljanje izbočina za smirenje prometa u ulici Horvati.
Dubravko Herceg nije za postavljanje uspornika, predlaže pojačanu kontrolu policije. Zatražio je postavljanje prometnih ogledala na križanjima ulica: Horvati – Šumska, Herceški put – Prevendari, Gorjanci – Mokrice, Pipić breg – HorvatiŠiranovići – Put zdenca, Širanovići kod kbr 36, Širanovići I odvojak – Širanovići, Put Gaj – Širanovići, Reščići – Komari.
Zlatko Katulić otvorio je raspravu o zaštitnoj ogradi u ulici Reščići.
Stjepan Mavračić zatražio je postavljanje zaštitne ograde na mostu i 50 metara zaštitne ograde prije i poslije mosta.
Dubravko Herceg postavio je pitanje što je sa srušenim tablama putokaza naselja kod ulice Mokrice, zatražio je popravak ogledala kod ulice Mavračići.
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak


ZAKLJUČAK
o prometnom rješenju ulice Horvati, postvaljanju vertikalne signalizacije i zaštitne ograde u Reščićima

1. Vijeće Mjesnog odbora Horvati razmotrilo je zahtjeve građane vezane uz prometnu problematiku.

2. Vijeće Mjesnog odbora Horvati traži da se pronađe prometno rješenje vezano uz usporavanje prometa na cijeloj ulici Horvati i da se u ulici Reščići postavi zaštitna ograda na mostu i prije te poslije mosta u cilju sigurnosti vozila.

3. Vijeće Mjesnog odbora traži popravak prometnih ogledala u ulici Mavračići te postavljanje novih prometnih ogledala na križanjima ulica: Komari - Derdići (prioritet radi prometovanja školskog autobusa), Horvati – Šumska (uklonjeno), Horvati kbr 70, Gorjanci – Mokrice (kod pruge) - ukradeno, Pipić breg – Horvati, Širanovići (Put zdenca, kod kbr 36, I odvojak, Put Gaj), Reščići – Komari, Herceški put – Hercegi.

4. Vijeće Mjesnog odbora traži postavljanje dvostranog putokaza za Željezničku stanicu Mavračići i to u ulici Mavračići nasuprot Pružne ulice, te u ulici Horvati na križanju sa ulicom Mavračići. Traži se ponovno postavljenje nestalog putokaza za Osnovnu školu, Društveni dom, NK Horvati, DVD Horvati i Ambulantu na raskrižju ulice Gorjanci i Mokrice 

5. Vijeće Mjesnog odbora traži obnavljanje vertikalne signalizacije za prednost prolaza na raskrižju ulica Šumska i Karasmani. 

6. Ovaj se zaključak dostavlja Vijeću Gradske četvrti Brezovica na postupanje


Ad. 4. -  Zamolba Gordane Pipić za korištenje prostora Mjesnog odbora Horvati – donošenje zaključka


Zlatko Katulić otvara četvrtu točku dnevnoga reda, daje informacije uz materijal te otvara raspravu u kojoj su sudjelovali svi članovi Vijeća. Nakon kraće rasprave istu zatvara te daje na glasanje slijedeći zaključak
Jednoglasno (5 „za“), je usvojen zaključak


Z A K LJ U Č A K 
o jednokratnom korištenju prostora mjesne samouprave Horvati


1. Gordani Pipić, Pipić breg 2, 10436 Rakov Potok, 098/1618-283 odobrava se jednokratno korištenje MO Horvati, dana 1. listopada 2021 od 19:00 do 24:00 sati. 

2. Prostor iz točke 1. ovog zaključka, koristit će Gordana Pipić, Pipić breg 2, 10436 Rakov Potok, uz plaćanje naknade. 

3. Gordana Pipić, Pipić breg 2, 10436 Rakov Potok, obvezuje se postupati sa pažnjom dobrog gospodara u korištenju prostora. 

4. O jednokratnom korištenju prostora iz točke 1. ovog zaključka, Gradski ured za mjesnu 
            samoupravu izdati će odobrenje o korištenju, a u skladu sa ovim zaključkom.


Ad. 5. – Nacrt prijedloga Odluke o mjestima za trgovinu na malo izvan prodavaoniva i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – davanje mišljenja 



	Zlatko Katulić otvara petu točku, daje informacije uz materijal te otvara raspravu u kojoj su sudjelovali svi članovi Vijeća.
Zlatko Katulić, nakon kraće rasprave istu zatvara te daje na glasanje slijedeći zaključak
Večinom glasova (4 „za“ i 1 „suzdržan“), je usvojen zaključak

Z A K LJ U Č A K
o Nacrt prijedloga Odluke o mjestima za trgovinu na malo izvan prodavaoniva i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina


1. Vijeće Mjesnog odbora Horvati razmotrilo je Nacrt prijedloga Odluke o mjestima za trgovinu na malo izvan prodavaoniva i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.

2. Vijeće Mjesnog odbora Horvati daje pozitivno mišljenje na Nacrt prijedloga Odluke o mjestima za trgovinu na malo izvan prodavaoniva i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.

3. Ovaj se zaključak dostavlja Vijeću Gradske četvrti Brezovica na postupanje


Ad. 6 – Obavjesti, pitanja i prijedlozi

Zlatko Katulić otvara šestu točku dnevnoga reda i otvara raspravu. Postavljeno je pitanje vezano uz autobusnu liniju 164. Mišljenje je da bi linija trebala ići po Jadranskoj aveniji a ne kroz naselje Blato, time bi se dobilo na vremenu jer trenutno linija do grada vozi cca 50 minuta. Isto tako postavljeno je pitanje vezano uz projektiranje ulica Komari, Širanovići i Šumska ulica.
Dubravko Herceg zatražio je da se ipak na sjednicu dostavlja materijal za sjednicu, bez obzira što ga dobivaju nekoliko dana prije sjednice na e-mail.
Stjepan Mavračić raspravljao je o sportskoj dvorani i građevinskoj dozvoli za nju.
Zlatko Katulić informirao je članove da bi u školi trebalo poraditi na kvaliteti hrane i opremanju školske kuhinje.  
Zlatko Katulić, obzirom da se više nitko nije javio za riječ, zatvara točku i završava se sjednica. 

Sjednica je trajala do 21,40 sati


KLASA: 026-02/21-002/1534
URBROJ: 251-06-11-805-21-2
Horvati, 13. rujna 2021.



Zapisničar
Stjepan Tomislav Križanić




Predsjednik
Vijeća Mjesnog odbora 
Horvati

          Zlatko Katulić, dipl.ing.preh.teh.

